Source: http://24ur.com/bin/article.php?article_id=3081267
Timestamp: 2018-11-19 18:27:12+00:00
Document Index: 1877321

Matched Legal Cases: ['sodišče ', 'sodišče ', 'sodišče ', 'Sodišče ', 'sodišče ', 'Sodišče ', 'Sodišče ']

24ur.com - Zagovornik napovedal pritožbo
Največ kadilcev v zasavski, najmanj pa v goriški regiji
Vizita.si: Kako lahko preprečimo srčni infarkt?
Okusno.je: Skrivna sestavina, zaradi katere bodo palačinke vedno rahle in mehke
Zadovoljna.si: Anamaria Goltes dala jasno vedeti, da je Luka njen
Moskisvet.com: Tako uničujete baterijo svoje pametne naprave!
Bibaleze.si: Resnična zgodba: To je naša Neža, velika borka!
Cekin.si: Šef jo je odpustil, ona pa je takoj storila to!
Dominvrt.si: Preprost trik, ki vas bo navdušil
Cekin.si: Tako boste imeli svoje finance pod nadzorom
Zadovoljna.si: 'Navadni ljudje seksamo vsak dan, kaj pa znani?'
Moskisvet.com: Moški v tem delu Slovenije največ zaslužijo
Preverite, kako smo volili
Orban s kupom laskavih komplimentov za Šarca: Brezhiben nastop in artikulacija
Zagovornik napovedal pritožbo
Ljubljana, 02.10.2006, 21:35 | STA / B.M./Š.Z.
Silva Pluta, obtoženega umora in poskusa umora, je okrožno sodišče v Ljubljani obsodilo na najdaljšo možno kazen.
Iz 24UR: Še en proces v Srbiji
Iz 24UR: 30 let za zapahe
Iz 24UR: Sedem mesecev zapletov
Silvo Plut ob prihodu na razglasitev sodbe. (Foto: Dare Čekeliš)
Senat Okrožnega sodišča v Ljubljani je danes Silvu Plutu za umor Ljubice Ulčar "na grozovit način", poskus umora Mirka Ulčarja ter grdo ravnanje z Ulčarjem izreklo zaporno kazen 30 let.
Sodni senat je sicer Plutu za umor na grozovit način Ljubice Ulčar prisodil 30 let zaporne kazni, za poskus umora še 10 let zaporne kazni, dodatnih pet mesecev pa za grdo ravnanje z . Ker je po kazenskem zakoniku najvišja kazen 30 let zapora, je sodišče Plutu izreklo enotno zaporno kazen 30 let. V zaporno kazen mu je sodišče vštelo tudi čas, ki ga je Plut že prebil v priporu, to je od 25. februarja letos.
Glede odškodninskega zahtevka zaradi psihičnih težav v višini 200 milijonov tolarjev, ki ga je vložila mati Ljubice Ulčar, je sodni senat odločil, da ga ne bo vključil v kazenski postopek, saj bi se "nepotrebno zavlekel". Ljubičino mater je senat napotil na civilno tožbo.
Zadovoljna državna tožilka
Državna tožilka Tatjana Devčič Svetek: Zadovoljna s sodbo (Foto: Dare Čekeliš)
Državna tožilka Tatjana Devčič Svetek je po izreku sodbe dejala, da je "kazen primerna" in se ne bo pritožila. "Sodišče je v celoti upoštevalo vse okoliščine, ki vplivajo na višino kazni," je dejala tožilka.
Tožilka v celoti upošteva izvedensko mnenje Slavka Ziherla, da gre za človeka, ki je bil nekoliko zmanjšano prišteven, vendar ne bistveno. "Težko govorimo o osebi, ki bi bila deležna med prestajanjem kazni še kakšne terapije, to prepuščamo strokovnjakom," je še dejala Devčič Svetkova.
Prišteven po treh litrih piva?
Odvetnik obsojenega Andrej Žabjek je napovedal pritožbo (Foto: Dare Čekeliš)
Plutov zagovornik Andrej Žabjek je že napovedal pritožbo na višje sodišče in poudaril, da je izrek zaporne kazni za tako moteno osebo popolnoma neprimeren. Pluta bi bilo po mnenju njegovega zagovornika potrebno "učlovečiti", kakor je predlagal psihiater Janez Rugelj.
Na sojenju je bilo uporabljeno tudi neustrezno izvedensko mnenje psihiatra Slavka Ziherla, meni Žabjek. "Sodišče je slepo verjelo temu izvedencu, da je Plut, ki je sicer motena osebnost, po treh popitih litrih piva še vedno popolnoma prišteven," je opozoril Žabjek.
Trenutek odločitve.... (Foto: Dare Čekeliš)
Žabjek bo pritožbo med drugim utemeljil na kršitvi postopka. Sodišče je upoštevalo in uporabilo izjave sodnega izvedenca Edvarda Kralja o tem, kako naj bi obdolženec umoril Ljubico Ulčar, kar mu je Plut povedal ob jemanju krvi in vode. Ta dokaz po mnenju zagovornika ne bi smel biti v spisu in bi moral biti izločen. Prepričan je, da je bil sodni senat "okužen" in bi se moral izločiti, postopek pa bi moral voditi drug sodnik.
Državna tožilka je v petek za umor Ulčarjeve zahtevala najdaljšo zaporno kazen, 30 let, za poskus umora pa 15 let.
Odvetnik: Kršitev postopka
Plutov zagovornik Andrej Žabjek je v svojem zaključnem govoru sodišču predlagal, naj poskus umora prekvalificira v povzročitev smrti zaradi malomarnosti. Glede poskusa umora Mirka Ulčarja je Žabjek prepričan, da se ne more govoriti o poskusu umora, če se Plut z nožem sploh ni dotaknil Ulčarja. Odvetnik Žabjek je še predlagal psihiatrično zdravljenje Silva Pluta.
Po razglasitvi sodbe. (Foto: Dare Čekeliš)
Obtožnica je Pluta bremenila še grdega ravnanja, in sicer da naj bi Plut Ulčarja pretepel dober teden pred umorom Ulčarjeve. Za grdo ravnanje je državna tožilka zahtevala šest mesecev zapora, medtem ko je Žabjak v tej točki zahteval oprostitev Pluta. Kot je v zaključnem govoru povedal Žabjek, je namreč Ulčarjev brat pričal, da je Mirka Ulčarja pretepel Plutov nekdanji pajdaš Hubert Ocvirk.
Izvedenec: Plut je bil priseben
Pred zaključnima govoroma Žabjeka in Devčič Svetkove sta pred sodnim senatom ponovno nastopila Mirko Ulčar, ki je bil sicer zaradi psihičnih težav v začetku septembra hospitaliziran, in sodni izvedenec psihiatrične stroke Slavko Ziherl. Slednji naj bi sodišču pojasnil, v kakšnem psihičnem stanju je bil Plut, če je res popil vseh šest malih pločevink piva. Vendar pa Ziherl ni mogel natančno opredeliti, v kakšnem stanju je bil Plut, če je res spil vsega šest malih pločevink piva. Kot je pojasnil sodni izvedenec, je bilo iz njegovega pogovora s Plutom sicer razvidno, da je ves čas vedel, kaj se dogaja.
Izrek sodbe je spremljala tudi Plutova prijateljica Nataša, ki je dejala, da je Plut pričakoval takšno sodbo. Njegov jok pa je komentirala z besedami, da Plut zelo obžaluje. (Foto: Dare Čekeliš)
Ker je državna tožilka rahlo spremenila obtožnico, je zagovornik zahteval osemdnevni rok, da se obramba pripravi na podlagi spremenjene obtožnice. Senat je ta predlog zavrnil, saj gre le za "kozmetične popravke" obtožnice, je povedala predsednica senata Barbara Trebec Debeljak.
V ponedeljek izrek sodbe
LUNIN KOLEDAR za 19.11.2018
Ste zadovoljni z rezultati volitev?